নৃ-জাতির ও জনগোষ্ঠীর সামষ্টিক অবচেতনার প্রতীকায়িত স্বরূপ এভাবে নির্ণীত হয়েছে ঠাকুরমার ঝুলির আখ্যানে। স্বপ্ন-কল্পনার সাবলীল সম্বন্ধটি ট্যাবু-টোটেমের ভেতর দিয়ে বাস্তব হয়ে উঠেছে। এ-বাস্তবতা দীর্ঘ ধারাক্রমে রাক্ষস-খোক্কস কিংবা বেঙ্গমা-বেঙ্গমির একীভূত প্রাণ-ধারণায় প্রতিষ্ঠিত। যেটি একটি জনগোষ্ঠীর প্রতীকী সারসত্য। বস্ত্তত, ঠাকুরমার ঝুলির শিল্পস্বরূপে সারসত্যটি এমন মর্মরূপের ভেতরে তাৎপর্যপূর্ণ হয়ে উঠেছে।